
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица в недвижим имот, представляващ УПИ ІІ-133 в кв.13 по плана на в.з.Росенец, землище кв.Крайморие, гр.Бургас, чрез продажба на общинската идеална част от имота
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление с вх.№ 94-01-8200/14.03.2017 г., подадено от Мария Александрова Баева и Желяз Стефанов Баев, за прекратяване на съсобственост в недвижим имот, представляващ УПИ ІІ-133 в кв.13 по плана на в.з.Росенец, землище кв.Крайморие, гр.Бургас, чрез изкупуване на общинската идеална част от него.
Приложен е Нотариален акт за собственост на недвижим имот, вписан в Служба по вписванията–Бургас с № 123, том 12, дело № 2011, Вх.рег.№ 4017 от 10.04.2014 г., легитимиращ заявителите като собственици на 400/588 кв.м ид.ч. от УПИ ІІ-133 в кв.13 по действащия ПУП-ПРЗ на в.з.Росенец, землище кв.Крайморие, гр.Бургас, целият с площ 588 кв.м, съгласно влязло в сила ЧИ на ПУП-ПРЗ, одобрено със Заповед № 1638/06.07.2012 г. на Зам.-кмет на Община Бургас, съответен на ПИ с идентификатор 07079.832.133 и с площ 588 кв.м по КККР на гр.Бургас, одобрени със Заповед № КД-14-02-1344/28.08.2013 г. на Началника на СГКК–гр.Бургас.
Гореописаният имот е станал притежание на физическите лица в резултат на реализирана процедура по трансформиране право на ползване в право на собственост по реда на § 4а от ПЗР на ЗСПЗЗ, при която е признато правото на Мария Александрова Баева да придобие собственост върху предоставената ѝ с Удостоверение № 72/01.10.1984 г., издадено от Председателя на ИК на Странджански РНС–гр.Бургас, земя за земеделско ползване с площ 400 кв.м.
Разликата до пълната площ на УПИ ІІ-133 в кв.13 по плана на в.з.Росенец, землище кв.Крайморие, гр.Бургас, в размер на 188/588 кв.м ид.ч. от имота, е собственост на Община Бургас, съгласно Акт за частна общинска собственост № 7627/31.10.2013 г., вписан в Служба по вписванията–Бургас с № 51, том 44, Вх.рег.№ 13940 от 07.11.2013 г.
Цитираното заявление с вх.№ 94-01-8200/14.03.2017 г. в Община Бургас е разгледано в комисия, назначена с моя Заповед № 2710/30.09.2016 г. Същата е взела решение, обективирано в протокол от 20.09.2017 г., със становище, че общинската идеална част не отговаря на изискванията на чл.19 от ЗУТ за обособяване на самостоятелен урегулиран поземлен имот и са налице условията за прекратяване на съществуващата съсобственост между Община Бургас и Мария Александрова Баева и Желяз Стефанов Баев в УПИ ІІ-133 в кв.13 по плана на в.з.Росенец, землище кв.Крайморие, гр.Бургас, целият с площ 588 кв.м, съответен на ПИ с идентификатор 07079.832.133 и с площ 588 кв.м по одобрените КККР на гр.Бургас, по реда на чл.36, ал.1, т.2 от ЗОС, чрез продажба на общинските 188/588 кв.м ид.ч. от имота по пазарна цена.




Възложено е изготвяне на пазарна оценка от правоспособен независим оценител на недвижими имоти, вписан в регистъра към КНОБ, съгласно изискванията на чл.41, ал.2, във връзка с чл.22, ал.3 от ЗОС, за 188/588 кв.м ид.ч. от посочения имот, определена в размер на 7500 (седем хиляди и петстотин) лева, без ДДС.
Данъчната оценка за общинските 188/588 кв.м ид.ч. от УПИ ІІ-133 в кв.13 по действащия ПУП-ПРЗ на в.з.Росенец, землище кв.Крайморие, гр.Бургас, съответен на ПИ с идентификатор 07079.832.133 по одобрените КККР на гр.Бургас, е в размер на 3827,30 лева.
С оглед на гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 20.09.2017 г. на комисията, назначена с моя Заповед № 2710/30.09.2016 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
РЕШЕНИЯ:
І. Да се допълни годишната Програма за управление и разпореждане с общинската собственост на Община Бургас за 2017 г., приета от Общински съвет–Бургас с Решение по т.2 от дневния ред на проведеното на 31.01.2017 г. заседание /Протокол № 23/, в частта на Раздел ІІ „Продажби по реда на ЗОС, без търг или конкурс“, т.3 „Прекратяване на съсобственост по чл.36, ал.1, т.2 от ЗОС, чрез продажба на общински идеални части“, със следния имот: 188/588 кв.м ид.ч. от УПИ ІІ-133 в кв.13 по плана на в.з.Росенец, землище кв.Крайморие, гр.Бургас, целият с площ 588 кв.м, с отреждане „за вилно строителство“, съответен на ПИ с идентификатор 07079.832.133 и с площ 588 кв.м по КККР на гр.Бургас, одобрени със Заповед № КД-14-02-1344/28.08.2013 г. на Началника на СГКК–гр.Бургас.
[bookmark: _GoBack]ІІ. Да се прекрати съсобствеността между Община Бургас, Мария Александрова Баева, с ЕГН *** и Желяз Стефанов Баев, с ЕГН ***, двамата с постоянен адрес: гр.Бургас, ж.к.„Лазур“***, чрез продажба на общинските 188/588 (сто осемдесет и осем от петстотин осемдесет и осем) кв.м ид.ч. от УПИ ІІ-133 (две римско, отреден за имот с планоснимачен номер сто тридесет и три) в кв.13 (тринадесет) по действащия ПУП-ПРЗ на в.з.Росенец, землище кв.Крайморие, гр.Бургас, целият с площ 588 (петстотин осемдесет и осем) кв.м, с отреждане „за вилно строителство“, при граници: север – улица, изток – УПИ ІІІ-127, юг – УПИ XIX-124, запад – УПИ І-126 и УПИ ХVІІ-125, съответен на ПИ с идентификатор 07079.832.133 (нула седем нула седем девет точка осем три две точка едно три три) и с площ 588 (петстотин осемдесет и осем) кв.м по КККР на гр.Бургас, одобрени със Заповед № КД-14-02-1344/28.08.2013 г. на Началника на СГКК–гр.Бургас, при съседи: 07079.832.125, 07079.832.302, 07079.832.303, 07079.832.185, 07079.832.127, 07079.832.126, актувани с Акт за частна общинска собственост № 7627/31.10.2013 г., вписан в Служба по вписванията–Бургас с № 51, том 44, Вх.рег.№ 13940 от 07.11.2013 г., за сумата от 7500 (седем хиляди и петстотин) лева, без ДДС.
Приложение:
1. Заявление с вх.№ 94-01-8200/14.03.2017 г. в Община Бургас, подадено от Мария Александрова Баева и Желяз Стефанов Баев;
2. Акт за частна общинска собственост № 7627/31.10.2013 г., вписан в Служба по вписванията–Бургас с № 51, том 44, Вх.рег.№ 13940 от 07.11.2013 г.;
3. Скица-извадка с изх.№ 234/03.05.2017 г., издадена от отдел „Устройствено планиране“ в дирекция „Устройство на територията“ при Община Бургас, за УПИ ІІ-133 в кв.13 по ПУП-ПРЗ на в.з.Росенец, землище кв.Крайморие, гр.Бургас;
4. Справка, издадена на 13.10.2017 г. от СГКК–гр.Бургас, за ПИ с идентификатор 07079.832.133 по КККР на гр.Бургас;
5. Нотариален акт за собственост на недвижим имот, вписан в Служба по вписванията–Бургас с № 123, том 12, дело № 2011, Вх.рег.№ 4017 от 10.04.2014 г.;


6. Протокол от 20.09.2017 г. на комисия, назначена със Заповед № 2710/30.09.2016 г. на Кмета на Община Бургас;
7. Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ;
8. Удостоверение за данъчна оценка с изх.№ 5202031947/10.10.2017 г., издадено от дирекция „Местни приходи от данъци, такси и реклама“ при Община Бургас;

